News Update: GDP จีนไตรมาส 2 ต่ำคาด โตแค่ 0.4% ย่ำแย่สุดหลังยุคโควิด ผลจากนโยบาย ‘โควิดเป็นศูนย์’ สั่นคลอนเป้าทั้งปีโต 5.5% ของรัฐบาล - FINNOMENA
GDP จีนในไตรมาส 2 โตแค่ 0.4% ช้าสุดนับตั้งแต่เกิดการระบาดของโควิดในอู่ฮั่น และต่ำกว่าคาดที่ 1% หลังเศรษฐกิจของประเทศได้รับผลการทบจากการควบคุมโควิดอย่างเข้มงวด
15 ก.ค. 2565

GDP จีนในไตรมาส 2 โตแค่ 0.4% ช้าสุดนับตั้งแต่เกิดการระบาดของโควิดในอู่ฮั่น และต่ำกว่าคาดที่ 1% หลังเศรษฐกิจของประเทศได้รับผลการทบจากการควบคุมโควิดอย่างเข้มงวด
ขณะที่ การผลิตภาคอุตสาหกรรมเดือน มิ.ย. เพิ่มขึ้นเพียง 3.9% จากปีที่แล้ว น้อยกว่าคาดการณ์ที่ 4.1%
ยอดค้าปลีกเดือน มิ.ย. เพิ่มขึ้น 3.1% สูงกว่าคาดการณ์ และสามารถฟื้นตัวจากการตกต่ำเมื่อนเดือนที่แล้ว ผลจากบรรดาบริษัทอีคอมเมิร์ซรายใหญ่จัดเทศกาลโปรโมชั่นเมื่อกลางเดือนที่แล้ว
การลงทุนในสินทรัพย์ถาวรช่วงครึ่งปีแรกเพิ่มขึ้น 6.1% ดีกว่าคาดการณ์ที่ 6% ขณะที่ตัวเลขการว่างงงานใน 31 เมืองใหญ่ของจีนเดือน มิ.ย. ลดจากระดับสูงสุดก่อนเกิดโควิดเหลือ 5.8% แต่ในกลุ่มอายุ 16-24 ปี ยังเพิ่มขึ้นสู่ระดับ 19.3%
ในไตรมาสที่ 2 จีนเผชิญกับการระบาดของโควิดที่ถือว่าแย่ที่สุดนับตั้งแต่ช่วงต้นปี 2020 มาตรการเข้มงวดที่สั่งให้ชาวจีนอยู่บ้านส่งผลกระทบต่อเมืองหลวงอย่างเซี่ยงไฮ้เป็นเวลานาน 2 เดือน ขณะที่ข้อจำกัดด้านการเดินทางส่งผลให้ซัพพลายเชนหยุดชะงักลง
ต่อมาในช่วงต้นเดือน มิ.ย. เซี่ยงไฮ้ ปักกิ่ง และส่วนอื่นๆ ของจีนได้กลับมาดำเนินธุรกิจตามปกติ และรัฐบาลได้ลดเวลากักตัวและผ่อนคลายมาตรการโควิดบางส่วน แต่พื้นที่หลายส่วนในจีนถูกสั่งล็อกดาวน์อีกครั้งหลังผู้ติดเชื้อรายใหม่เพิ่มขึ้น
ที่ผ่านมา นักวิเคราะห์ลดเป้าหมาย GDP ปี 2022 ของจีนหลายครั้ง เนื่องจากกังวลผลกระทบของการควบคุมโควิด โดยคาดการณ์ที่รวบรวมโดย CNBC เมื่อปลายเดือน มิ.ย. อยู่ที่ 3.4% ต่ำกว่าเป้าหมายของรัฐบาลจีนที่ประกาศในเดือน มี.ค. ที่ 5.5%
อ้างอิง: https://www.cnbc.com/2022/07/15/china-q2-gdp.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
เศรษฐกิจจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA